Komission direktiivi 85/520/ETY, annettu 11 päivänä marraskuuta 1985, eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta annetun direktiivin 85/429/ETY muuttamisesta



Virallinen lehti nro L 323 , 04/12/1985 s. 0012 - 0016

Espanjank. erityispainos: Luku 03 Nide 39 s. 0088

Portugalink. erityispainos: Luku 03 Nide 39 s. 0088

Suomenk. erityispainos Alue 3 Nide 19 s. 0223

Ruotsink. erityispainos Alue 3 Nide 19 s. 0223



KOMISSION DIREKTIIVI, annettu 11 päivänä marraskuuta 1985, eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta annetun direktiivin 85/429/ETY muuttamisesta (85/520/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten ruokinnassa käytettävistä lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission direktiivillä 85/429/ETY(2), ja erityisesti sen 7 artiklan, sekä katsoo, että direktiivissä 70/524/ETY säädetään, että liitteiden sisältöä on jatkuvasti mukautettava vastaamaan tieteen ja tekniikan tietämyksen kehitystä, tiettyjä antibiootteihin, kokkidiostaatteihin, emulgointiaineisiin tai säilöntäaineisiin kuuluvia lisäaineita, jotka tähän asti on hyväksytty tiettyyn käyttöön kansallisella tasolla, on tutkittu laajalti; tehdyt tutkimukset ja saatu kokemus osoittavat, että nämä lisäaineet voidaan hyväksyä tiettyihin tarkoituksiin koko yhteisössä, direktiivissä 70/524/ETY sallitaan tietyin edellytyksin kuparin käyttö eläinten ruokinnassa, ja sille vahvistetaan erityisesti enimmäispitoisuudet erityyppisissä sioille tarkoitetuissa rehuissa, on ilmennyt, että sianlanta voi aiheuttaa tietyn vaaran ympäristölle niissä jäsenvaltioissa, joissa sikoja kasvatetaan merkittävässä määrin ja lanta levitetään pienelle pinta-alalle; muun muassa sianlantaan kerääntynyt kupari voi aiheuttaa maan kuparipitoisuuden huomattavan kasvun ja sitä kautta vahingoittaa kasveja pidemmällä tai lyhyemmällä aikavälillä, näiden jäsenvaltioiden erityisen tilanteen huomioon ottamiseksi sikapopulaation kokonaistiheyden ylittäessä määrätyn rajan on syytä säätää kuparin enimmäispitoisuudet pienemmiksi kuin lihasioille on nykyään vahvistettu direktiivissä 70/524/ETY; lisäksi muiden eläinlajien tai -ryhmien osalta olisi hyväksyttävä säädetyt pitoisuudet näiden eläinten todellisia fysiologisia tarpeita vastaaviksi, liitteessä II lueteltujen ja tämän vuoksi kansallisella tasolla hyväksyttävissä olevien lisäaineiden tutkimusta ei ole saatu päätökseen; tämän vuoksi on tarpeen siirtää näitä aineita koskevan luvan viimeistä voimassaolopäivää, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 70/524/ETY liitteitä tämän direktiivin liitteen mukaisesti. 2 artikla Jäsenvaltioiden on saatettava 1 artiklan noudattamisen edellyttämät lait, asetukset ja hallinnolliset määräykset voimaan viimeistään 3 päivänä joulukuuta 1986. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 11 päivänä marraskuuta 1985. Komission puolesta Frans ANDRIESSEN Varapuheenjohtaja (1) EYVL N:o L 270, 14.12.1970, s. 1 (2) EYVL N:o L 245, 12.9.1985, s. 1 >TAULUKON PAIKKA>